Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: költségvetéstõl közvetlenül lehívható, de nem a 12/2001. (I. 31.) Korm. rendelet 13.§-a alapján
Paragraph Index: 651

50. Egyéb felhasználás Itt a bármely célra, jelzálogjog fedezete mellett nyújtott hitelek állományát kell szerepeltetni, kivéve a lakáscélú és egyéb ingatlancélú felhasználást. 52-82. sorok: Háztartások egyes hitel fajtáinak részletezése Ezekben a sorokban a háztartásoknak nyújtott egyes hitelek hitelfajták szerinti alábontását kell megadni könyv szerinti bruttó és nettó értéken, külön a lakosságra és az egyéni vállalkozókra, eredeti lejárat szerint is megbontva. Az 52-63., valamint a 68-79. sorokban a lakosságnak nyújtott fogyasztási hitelek további hitelcél szerinti részletezését kell megadni: – az 52-54., illetve a 68-70. sorokban a személyi hitelek állományát kell jelenteni. (A személyi hitelt a hitelintézet a hitelfelvétel konkrét céljának megjelölése nélkül folyósítja az ügyfélnek.) – az 55-57., illetve a 71-73. sorokban a gépjármû vásárlási hitelek állománya jelentendõ. (A gépjármû vásárlási hitelek közé azon hitelek állománya sorolandó, amelyek új, vagy használt gépjármûvek megvásárlását finanszírozzák, ideértve a gépjármûként funkcionáló haszonjármûveket is.) – az 58-60., illetve a 74-76. sorokban a szabad felhasználású jelzáloghitelek állománya jelentendõ. – a 61-63., illetve a 77-79. sorokban az áruvásárlási hitelek, valamint az egyéb, fogyasztási hitelnek tekintendõ, de a fenti két hitelcélba nem sorolható hitelek állományát kell jelenteni. (Az áruvásárlási hitel tartós fogyasztási cikkek – gépjármû kivételével – lakossági ügyfél által történõ megvásárlását finanszírozza. Az egyéb fogyasztási hitelek közé sorolandó a szabad felhasználású nem jelzáloghitelek állománya is. ) A 64-66., illetve a 80-82. sorokban az egyéni vállalkozóknak gépjármûvásárlás finanszírozására nyújtott hitelek állománya jelentendõ (beleértve a gépjármûként használt haszonjármûveket finanszírozó hiteleket is).

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes